A close up of a logo

Description automatically generated

**„Garmin“ plečia saugaus nardymo galimybes pristatydamas išmaniąją „Descent S1 Buoy“ plūdę**

**„Garmin“ pristato revoliucinę išmaniąją plūdę „Descent S1 Buoy“, sukurtą užtikrinti dar didesnį narų ir paviršiuje esančios komandos saugumą bei ryšį. Naudodama unikalią „SubWave“ sonarų tinklo technologiją, ši plūdė leidžia sekti iki aštuonių žmonių vienu metu, siųsti iš anksto nustatytas žinutes narams, turintiems suderinamą nardymo kompiuterį su „Descent T2“ siųstuvu-imtuvu, ir pateikia aiškias nuorodas, padedančias tiksliai nustatyti saugią išnirimo vietą1.**

„Siekiame kurti būtinus produktus, padedančius užtikrinti narų saugumą. Revoliucinė „Descent S1 Buoy“ plūdė suteikia nardymo komandoms, instruktoriams, užsakomųjų kelionių operatoriams ir kitiems naudotojams naujo lygio ryšio, navigacijos ir saugos galimybes – tai nepakeičiama įranga kiekvienai nardymo misijai“, – sako „Garmin“ pardavimų ir rinkodaros vadovas Baltijos šalyse Dmitrijs Lisicins.

**Geresnė orientacija po vandeniu**

Naudodamiesi išmaniąja „Descent S1 Buoy“ plūde, narai gali matyti atstumą ir kryptį iki jos – nepriklausomai nuo to, ar ji pritvirtinta vienoje vietoje, prie laivo inkaravimo virvės ar tiesiog plūduriuoja paviršiuje ir juda kartu su narais. Tai padeda jiems lengviau orientuotis po vandeniu ir saugiai grįžti į paviršių2.

Turint suderinamą „Descent“ nardymo kompiuterį, narai gali siųsti paviršiuje esančiai komandai iš anksto nustatytas žinutes apie savo buvimo vietą, planuojamą kryptį, ankstesnį iškilimą ar likusį dekompresijos laiką1. Plūdė taip pat praplečia ryšio galimybes po vandeniu – narai, naudodami suderinamus įrenginius, gali perduoti pranešimus vieni kitiems net iki 100 metrų atstumu1.

Po nardymo visą buvusią kelionę galima patogiai peržiūrėti išmaniojoje „Garmin Dive“ programėlėje, kurioje pateikiami povandeniniai šilumos žemėlapiai ir judėjimo maršrutai.

**Nuolatinis ryšys tarp narų ir paviršiaus komandos**

Naudojant „Descent S1 Buoy“ plūdę kartu su išmaniąja „Garmin Dive“ programėle, paviršiuje esanti komanda įgyja visiškai naujas galimybes stebėti narus realiuoju laiku ir užtikrinti jų saugumą po vandeniu.

Kai narai yra aprūpinti suderinamais nardymo kompiuteriais ir „Descent T2“ siųstuvais-imtuvais, paviršiuje esanti komanda gali nuotoliniu būdu stebėti jų buvimo vietą, gylį, deguonies baliono slėgį2 ir kitus svarbius parametrus. Esant kritiniam deguonies slėgio lygiui, sistema automatiškai išsiunčia įspėjimą, leisdama greitai reaguoti.

Taip pat užtikrinamas dvikryptis ryšys – paviršiaus komanda gali siųsti iš anksto nustatytas žinutes po vandeniu esantiems narams, o prireikus – netgi inicijuoti skubų jų sugrįžimą į paviršių. Be to, naudojantis „SubWave“ sonarų tinklu, galima sekti kiekvieno narų buvimo vietą ir jų atstumą nuo plūdės net iki 100 metrų spinduliu2.

**Tvirta ir kompaktiška**

Kompaktiška „Descent S1 Buoy“ plūdė sveria vos 900 gramų ir yra atspari vandeniui iki 10 metrų gylio (IPX8 reitingas). Joje įdiegta įkraunama ličio baterija veikia iki 15 valandų, todėl įrenginys idealiai tinka visam savaitgalio nardymui be papildomo įkrovimo.

Kad narai galėtų išlikti ryšyje su paviršiuje esančia komanda, plūdė naudoja „Wi-Fi“ technologiją ir gali belaidžiu būdu prisijungti prie „Garmin Dive“ programėlės net 60 metrų atstumu. Tai suteikia daugiau saugumo ir galimybių realiuoju laiku keistis informacija tarp narų ir komandos.

Planuojama, kad prekyboje išmanioji plūdė „Descent S1 Buoy“ pasirodys rugpjūčio antroje pusėje. Jos kaina – 2,499.99 Eur. Daugiau informacijos apie įrenginį: <https://www.garmin.com/lt-LT/>

**1.** Kai kurie suderinami nardymo kompiuteriai gali priimti žinutes, tačiau negali jų siųsti. Signalui kartais trukdo tokie veiksniai kaip vandens paviršiaus būklė, bangavimas, purslai, fizinės kliūtys ar narų padėtis po vandeniu – dėl to gali sumažėti ryšio diapazonas. Daugiau informacijos rasite svetainėje: [Garmin.com/subwave](https://www.garmin.com/subwave).

**2.** Įvairūs veiksniai, tokie kaip vandens paviršiaus būklė, bangavimas, purslai, fizinės kliūtys ar narų padėtis po vandeniu, gali trukdyti signalui ir sumažinti jo veikimo atstumą. Daugiau informacijos rasite adresu: [Garmin.com/subwave](https://www.garmin.com/subwave).

**Apie „Garmin International, Inc.“**: „Garmin International, Inc.“ yra „Garmin Ltd.“ (NYSE: GRMN) dukterinė įmonė. „Garmin Ltd.“ yra registruota Šveicarijoje, o pagrindinės jos dukterinės įmonės įsikūrusios Jungtinėse Amerikos Valstijose, Taivane ir Jungtinėje Karalystėje. „Garmin“ ir „Edge“ yra registruotieji prekių ženklai, o „Tacx Training“ yra „Garmin Ltd.“ arba jos dukterinių įmonių prekių ženklas.

Visi kiti prekių ženklai, produktų pavadinimai, įmonių pavadinimai, prekių ir paslaugų ženklai priklauso jų teisėtiems savininkams. Visos teisės saugomos.

**Pranešimas apie perspektyvinius teiginius:**

Šis pranešimas apima perspektyvinius teiginius apie „Garmin Ltd.“ ir jos veiklą. Tokie teiginiai grindžiami vadovybės dabartiniais lūkesčiais. Šiame pranešime aptarti perspektyviniai įvykiai ir aplinkybės gali neįvykti, o realūs rezultatai gali reikšmingai skirtis dėl žinomų ir nežinomų rizikos veiksnių bei neapibrėžtumų, turinčių įtakos „Garmin“, įskaitant, bet neapsiribojant, rizikos veiksniais, išvardytais 2023 m. gruodžio 30 d. metinėje ataskaitoje „Form 10-K“, kurią „Garmin“ pateikė Vertybinių popierių ir biržų komisijai (bylos numeris 0001-411180). Šios ataskaitos kopiją galima rasti adresu <http://www.garmin.com/aboutGarmin/invRelations/finReports.html>

Joks perspektyvinis teiginys nėra garantuotas. Perspektyviniai teiginiai atspindi tik jų paskelbimo datą, o „Garmin“ neprisiima įsipareigojimo viešai atnaujinti ar tikslinti jokio perspektyvinio teiginio, nesvarbu, ar tai būtų padaryta gavus naujos informacijos, dėl ateities įvykių ar kitų priežasčių.

**Daugiau informacijos:**

Danielė Lekavičiūtė  
Komunikacijos agentūra co:agency  
Tel. +370 6 300 9399  
[daniele@coagency.lt](mailto:daniele@coagency.lt)